- Hindi News
- National
- इल्वा अध्यक्ष ने ट्रस्ट को निष्कासित करने की जानकारी रजिस्ट्रार फर्म्स एंड सोसायटी को भेजी
इल्वा अध्यक्ष ने ट्रस्ट को निष्कासित करने की जानकारी रजिस्ट्रार फर्म्स एंड सोसायटी को भेजी
इंदौर लोहा व्यापारी एसोसिएशन और ट्रस्ट से जुड़ा विवाद गहराता जा रहा है। गुरुवार सुबह जहां कार्यकारिणी ने अध्यक्ष को निलंबित कर दिया था, वहीं शाम को अध्यक्ष ने असाधारण सभा बुलाते हुए कार्यकारिणी और ट्रस्ट को भंग कर दिया था। इसी क्रम में शुक्रवार को अध्यक्ष अामिर इंजीनियरवाला ने ट्रस्ट के चेयरमैन इसाक चौधरी को निष्कासित किए जाने की सूचना रजिस्ट्रार फर्म्स एंड सोसायटी को देने के साथ ही ट्रस्ट के जिन दो बैंकों में खाते थे वहां भी पत्र भेजकर ट्रांजेक्शन पर रोक लगाने की बात कही।
इंजीनियरवाला ने ट्रस्ट के एक्सिस बैंक और आईसीआईसीआई बैंक में ट्रस्ट के खातों पर वेतन को छोड़कर रोक लगाने का आवेदन भी किया है। साथ ही आगे से एसोसिएशन के अध्यक्ष इंजीनियरवाला और ट्रस्ट के कोषाध्यक्ष व सचिव के हस्ताक्षरों को मान्य करने की भी बात कही है।
दूसरी ओर चौधरी ने इंजीनियरवाला के निर्णय से असहमति जताते हुए कहा- उन्हें जनता ने चुना है और पूरा ट्रस्ट उनके है, साथ ही उन्हें हटाया नहीं जा सकता है और वे चेयरमैन के रूप में अपने काम जारी रखेंगे।
tgl_Latn sot_Latn hin_Deva hin_Deva hin_Deva hin_Deva hin_Deva